4. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 217910/10162 της 26 Νοεμ./16  Δεκ. 1960 (ΦΕΚ Β΄ 502) Περί επιβολής παρασκευής γαλακτοκομικών προϊόντων εκ γάλακτος παστεριωμένου εις Δήμον Θεσσαλονίκης και τους συνεχομένους τούτω Δήμους και Κοινότητας. Έχοντες υπ’ όψει τας διατάξεις της παρ. 1 του άρθρ. 21 του Νόμ. 248/914 «περί οργανώσεως της Ζωοτεχνικής και Κτην/κής Υπηρεσίας» ως συνεπληρώθη υπό του Α.Ν. της 23 Ιαν. 1936 «περί συμπληρώσεως του Νόμ. 248/1914 «περί οργανώσεως της Ζωοτεχνικής και Κτην/κής Υπηρεσίας» και του Νόμ. 4085/1960 «περί συμπληρώσεως του Νόμ. 248/1914 «περί οργανώσεως της Ζωοτεχνικής και Κτην/κής Υπηρεσίας», την υπ’ αριθ. 172795/ 8075/24.9.60 ημετέραν απόφασιν «περί υποχρεωτικής διαθέσεως παστεριωμένου γάλακτος, εις Δήμον Θεσσαλονίκης και τους συνεχομένους τούτω Δήμους και Κοινότητας» ως και την υπ’ αριθ. 111/23.11.60 σύμφωνον γνωμοδότησιν του Κτηνιατρικού Γνωμοδοτικού Συμβουλίου, αποφασίζομεν: Εις την περιοχήν του Δήμου Θεσσαλονίκης και των συνεχομένων τούτω Δήμων και Κοινοτήτων εξυπηρετουμένην πλήρως υπό του εν Θεσσαλονίκη λειτουργούντος, συνεταιριστικού εργοστασίου παστεριώσεως γάλακτος επιβάλλομεν όπως δια την παρασκευήν γαλακτοκομικών προϊόντων εν γένει (τυρού, βουτύρου, οξυγάλακτος κρέμα κλπ.) εκ γάλακτος αγελάδος χρησιμοποιήται αποκλειστικώς παστεριωμένον τοιούτον πληρούν τους όρους του από 2/16.5.59 Β.Δ/τος «περί κτηνιατρικού υγειονομικού ελέγχου του γάλακτος». Η εφαρμογή της παρούσης ανατίθεται εις την Νομοκτηνιατρικήν Υπηρεσίαν Θεσσαλονίκης και τας οικείας Αστυνομικάς Αρχάς. Η ισχύς της παρούσης άρχεται από 12 Δεκεμβρίου ε.ε. Πάσα παράβασις της παρούσης τιμωρείται δια φυλακίσεως ενός μηνός μέχρι δύο ετών. Η παρούσα δημοσιευθήτω δια της Εφημερίδος της Κυβερνήσεως. Σελ. 698,70(β) 